Ritratt: Facebook X Factor Malta  Waqt it-tieni parti tas-Six Chair Challenge ta' X Fcator Malta Ira Losco għamlet id-deċiżjoni tagħha dwar l-artisti li għaddew għall-fażi li jmiss. Dawn huma Cheryl Balzan, Dean Barton, Audrienne Fenech, Janice Azzopardi u Jastene Kate Pacis. Il-wirja ta' Cheryl Balzan impressjonat mhux ftit lil Ira Losco li rrimarkat li jekk Cheryl tpoġġi moħħha hemm tista' faċilment tkun l-ewwel rebbieħa tal-Overs f'X Factor Malta. Waqt l-audition ta' X Factor Malta Cheryl kienet ġibdet l-ammirazzjoni ta' ħafna Maltin u Għawdxin bl-istorja tagħha dwar kif kienet tbati mid-dipressjoni u li kienet tilfet il-ħeġġa li tgħix. Ftit wara l-istorja tagħha kienet impressjonat lil kulħadd bil-wirja li kienet tat. L-audition ta' Cheryl: "Ma nistħix ngħid li kont inbati minn dipressjoni" – Cheryl X Factor Malta ikompli nhar il-Ħadd li ġej bit-tielet parti mill-fażi tas-Six Chair Challenge. Nhar il-Ħadd li ġej se nkunu qed insegwu l-kompetizzjoni bejn il-kantanti ġuvintur. Aqra wkoll: Xi kkummentaw Ira, Howard, Philippa u Ivan dwar il-kategoriji tagħhom? X Factor Malta jixxandar nhar ta' Ħadd fid-8.50pm fuq TVM.